CELEX: 62020TN0510
Language: bg
Date: 2020-08-14 00:00:00
Title: Дело T-510/20: Жалба, подадена на 14 август 2020 г. — Fachverband Spielhallen и LM/Комисия

5.10.2020   
            
            
               BG
            
            
               Официален вестник на Европейския съюз
            
            
               C 329/23
            
         
      Жалба, подадена на 14 август 2020 г. — Fachverband Spielhallen и LM/Комисия
      (Дело T-510/20)
      (2020/C 329/42)
      Език на производството: немски
      
         Страни
      
      
         Жалбоподатели: Fachverband Spielhallen eV (Берлин, Германия) и LM (представители: A. Bartosch и R. Schmidt, Rechtsanwälte)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да отмени обжалваното решение, доколкото ответникът окончателно е отхвърлил оплакването на жалбоподателите относно мярка 3, т.е. намаляването на патентния данък („Gewerbesteuer“) и на данъка върху доходите или корпоративния данък вследствие от приспадането на сумите, изплатени при прехвърлянето на печалби съгласно член 14 SpielbankG NRW (Закон за публичните казина в Северен Рейн-Вестфалия), от данъчната основа на тези данъци в Северен Рейн-Вестфалия, и с това е отказал да започне официалната процедура за разследване във връзка с тази мярка,
               
            
                  —
               
               
                  да осъди ответника да понесе разходите, направени от жалбоподателите.
               
            
         Основания и основни доводи
      
      С жалбата по настоящото дело се иска отмяната на Решение C(2019)8819 final на Комисията от 9 декември 2019 г. относно Държавна помощ SA.44944 (2019/C ex 2016/FC) — Данъчно третиране на операторите на публични казина в Германия и Държавна помощ SA.53552 (2019/C ex 2019/FC) — Предполагаема гаранция за операторите на публични казина в Германия — Германия.
      В подкрепа на жалбата е изложено само едно основание, с което се твърди нарушение на процесуалните права на жалбоподателите поради отказа на Комисията да започне официалната процедура за разследване и във връзка с мярка 3. Това основание се подразделя на четири части:
      
                  —
               
               
                  неотчитане на предвиденото от съдебната практика на Съюза при квалифицирането на прехвърлянето на печалби съгласно член 14 SpielbankG NRW, стара редакция, като данък — изхождане от неправилна постановка при разследването.
               
            
                  —
               
               
                  неквалифициране на прехвърлянето на печалби съгласно член 14 SpielbankG NRW, стара редакция, като данък съгласно релевантните германски правни норми.
               
            
                  —
               
               
                  негодност на изложените от ответника доводи в подкрепа на квалифицирането на прехвърлянето на печалби като данък.
               
            
                  —
               
               
                  разграничение между общи и особени данъци върху дохода — преобръщане на отношението „правило — изключение“.